**Run For the Kids with disabilities 2023**

**“Τρέχουμε για τα Παιδιά με αναπηρία”**

**10 Ιουνίου 2023**

**Αγώνες Δρόμου 5χλμ - 10χλμ και Αγώνας 800μ ΑμεΑ & παιδιών**

**Προκήρυξη Διοργάνωσης**

**1. Εισαγωγή**

Το Κέντρο Κοινωνικής Πρόνοιας Περιφερειακής Αττικής (Κ.Κ.Π.Π.Α) και ο Σύλλογος Ιωνάς ΑμεΑ, προκηρύσσει, διοργανώνει και προσκαλεί στην αθλητική διοργάνωση “**Run for the Kids with disabilities - Τρέχουμε για τα Παιδιά με αναπηρία ”** το **Σάββατο 10 Ιουνίου 2023** το απόγευμα, στον χώρο που στεγάζεται το **Παράρτημα Αποθεραπείας & Αποκατάστασης Παιδιών με Αναπηρία Βούλας** (Π.Α.Α.ΠΑ. Βούλας, πρώην ΠΙΚΠΑ Βούλας). **Όλα τα έσοδα από τις συμμετοχές των δρομέων θα διατεθούν για την ενίσχυση του Π.Α.Α.ΠΑ. Βούλας.**

**2. Αγωνίσματα**

Η διοργάνωση θα περιλαμβάνει:

• Αγώνα Δρόμου 5 χλμ. (με χρονομέτρηση)

• Αγώνα Δρόμου 10χλμ (με χρονομέτρηση)

• Παιδικό Αγώνα Δρόμου 800μ μαθητών δημοτικού και ΑμεΑ (χωρίς χρονομέτρηση)

**3. Λεπτομέρειες Αγώνα**

**3.1 Ημερομηνία Διεξαγωγής Αγώνα**

Σάββατο 10 Ιουνίου 2023 , ώρα έναρξης 18:00

**3.2 Εγγραφές και δικαίωμα συμμετοχής**

Για τον αγώνα των 5χλμ, δικαίωμα συμμετοχής έχουν δρομείς 12 ετών και μεγαλύτεροι (γεν 2011 και πριν).

Για τον αγώνα των 10χλμ, δικαίωμα συμμετοχής έχουν δρομείς 16 ετών και μεγαλύτεροι (γεν 2007 και πριν)

Για τον αγώνα δρόμου 800μ, δικαίωμα συμμετοχής έχουν παιδιά Δημοτικού, 6-11 ετών, Γυμνασίου 12-14 ετών (έτη γεν 2009-2017) και αθλητές ΑμεΑ ανεξάρτητου ηλικίας. Γονείς των παιδιών και συνοδοί ΑμεΑ μπορούν να συμμετέχουν στη διαδρομή αλλά χωρίς αριθμό.

**Οι δηλώσεις συμμετοχής γίνονται ηλεκτρονικά στον παρακάτω σύνδεσμο:**

**<https://event.athletopia.com/runforthekids?step=1>**

Οι εγγραφές θα παραμείνουν ανοιχτές μέχρι τη συμπλήρωση του μέγιστου ορίου συμμετεχόντων σε κάθε απόσταση.

**3.3 Κόστος συμμετοχής**

Το κόστος συμμετοχής για κάθε αγώνισμα είναι:

**10χλμ** – 12,00€

**5χλμ** – 10,00€

**800μ για ΑμεΑ και παιδιά – ΔΩΡΕΑΝ**

**Όλα τα έσοδα από τις συμμετοχές των δρομέων θα διατεθούν για την ενίσχυση του Π.Α.Α.ΠΑ. Βούλας.**

**3.4 Αφετηρία- Τερματισμός**

Όλοι οι αγώνες έχουν αφετηρία και τερματισμό το ίδιο σημείο, την πλαζ του Π.Α.Α.ΠΑ. Βούλας (πρώην ΠΙΚΠΑ Βούλας) .

**3.5 Πρόγραμμα Διοργάνωσης**

**Παρασκευή 9/6/2023**

10.00-20.00 Λειτουργία Γραμματείας για αγώνες 5-10χλμ (Runaway Gate, Γ. Λύρα 53, Κηφισιά)

**Σάββατο 10/6/2023**

11.00-17.30 Λειτουργία Γραμματείας για αγώνες 5-10χλμ (Π.Α.Α.ΠΑ. Βούλας)

18.00 Εκκίνηση Δρόμου 5χλμ

18.45 Εκκίνηση Δρόμου 10χλμ

18.00 - 20.00 Λειτουργία Γραμματείας για αγώνα 800μ (Π.Α.Α.ΠΑ. Βούλας)

20.15 Εκκίνηση Αγώνα Δρόμου 800μ

20.30 Απονομές (Π.Α.Α.ΠΑ. Βούλας)

**3.5 Διαδρομές- Τεχνική περιγραφή**

Όλες οι διαδρομές θα έχουν εκκίνηση και τερματισμό από την πλαζ του Π.Α.Α.ΠΑ. Βούλας (πρώην ΠΙΚΠΑ Βούλας).

Η εκκίνηση των **5χλμ** θα γίνει στις 18:00και των **10χλμ** θα γίνει στις 18:45 και οι δρομείς θα ακολουθήσουν κυκλική διαδρομή εντός του Π.Α.Α.ΠΑ. Βούλας απόστασης 2,4χλμ η οποία αποτελείται από 50% άσφαλτο και 50% βατό χωματόδρομο (ανώμαλο έδαφος). Η συγκεκριμένη διαδρομή είναι απόστασης 2,4χλμ. Οι δρομείς για τα 5χλμ θα την κάνουν 2 φορές (ακριβής απόσταση 4,8χλμ) και για τα 10χλμ 4 φορές (ακριβής απόσταση 9,6χλμ).

Η εκκίνηση των 800μ θα γίνει στις 20:15 και οι δρομείς θα ακολουθήσουν τον δρόμο που οδηγεί από την πλάζ προς την έξοδο του Π.Α.Α.ΠΑ. Βούλας , αναστροφή λίγο πριν την πύλη και επιστροφή από τον ίδιο δρόμο ξανά προς τον τερματισμό στην πλαζ.

**3.5.1 Σταθμοί υδροδοσίας**

Σταθμοί υδροδοσίας θα υπάρχουν στο σημείο εκκίνησης-τερματισμού και σε κάθε κύκλο στο 2ο χλμ της διαδρομής. Στον τερματισμό θα υπάρχει επίσης τροφοδοσία αποκατάστασης από τους χορηγούς του αγώνα.

**3.5.2 Χρονικό Όριο Τερματισμού**

Για τον αγώνα δρόμου των 5χλμ, ορίζεται χρονικό όριο τερματισμού τα 1 ώρα.

Για τον αγώνα δρόμου των 10χλμ, ορίζεται χρονικό όριο τερματισμού 1 ώρα και 30 λεπτά

Για τον αγώνα δρόμου 800μ, ορίζεται χρονικό όριο τερματισμού 15 λεπτά.

Μετά το πέρας κάθε χρονικού ορίου, οι δρόμοι δίνονται στην κυκλοφορία και οι δρομείς τρέχουν με δική τους ευθύνη.

**3.6 Κανονισμοί Αγώνα**

Οι αγώνες θα διεξαχθούν με τους επίσημους κανόνες του ΣΕΓΑΣ για αγώνες δρόμου εκτός σταδίου, επί δημόσιας οδού. Για ότι δεν προβλέπεται αποφασίζει η οργανωτική επιτροπή.

**4. Παροχές Διοργάνωσης**

**4.1 Παραλαβή Υλικού Αγώνα και Πακέτα Συμμετοχής**

Η παραλαβή του υλικού αγώνα από τους δρομείς θα γίνει την **Παρασκευή 9/6/2023** στο **Runaway Gate** (Γ. Λύρα 53, Κηφισιά) και το **Σάββατο 10/6/2023** στον χώρο του **Π.Α.Α.ΠΑ. Βούλας** τις ώρες λειτουργίας της γραμματείας σύμφωνα με το πρόγραμμα της διοργάνωσης.

Οι δρομείς παραλαμβάνουν από τη γραμματεία: Φάκελο με αριθμό, τσιπ χρονομέτρησης και παραμάνες και αναμνηστικά δώρα της διοργάνωσης και χορηγών.

**4.2 Έπαθλα**

Όλοι οι δρομείς κατά τον τερματισμό τους παραλαμβάνουν αναμνηστικό μετάλλιο.

Ο πρώτος/η νικητής/τρία για τα 5 και 10χλμ παραλαμβάνει κατά τις απονομές κύπελλο.

Οι 3 πρώτοι/ες γενικής για τα 5 , 10χλμ και 800μ παραλαμβάνουν κατά τις απονομές το αντίστοιχο τιμητικό μετάλλιο (1ος/η χρυσό, 2ος/η ασημένιο, 3ος/η χάλκινο).

**4.3 Φύλαξη Ιματισμού Δρομέων**

Στο χώρο του Π.Α.Α.ΠΑ. Βούλας θα υπάρχει ειδικός χώρος για την φύλαξη ιματισμού των δρομέων που συμμετέχουν στα 5χλμ ή 10χλμ.

**4.4 Υγειονομική κάλυψη**

Η διοργάνωση θα έχει υγειονομική κάλυψη με γιατρό αγώνα και ασθενοφόρο.

Οι δρομείς κατά την εγγραφή τους δηλώνουν πως έχουν εξεταστεί πρόσφατα από γιατρό, είναι υγιείς και συμμετέχουν με δική τους ευθύνη.

**4.5 Πρόσβαση και στάθμευση ΙΧ στο χώρο της διοργάνωσης**

Η πρόσβαση για τους δρομείς με ΙΧ και η στάθμευση εντός του χώρου του Π.Α.Α.ΠΑ. Βούλας θα είναι δυνατή μόνο μέχρι τις 17:45 και για περιορισμένο αριθμό οχημάτων. Μετά τις 17:45 ΔΕΝ θα επιτρέπεται η είσοδος αυτοκινήτων στον χώρο και οι συμμετέχοντες θα πρέπει να σταθμεύσουν τα αυτοκίνητα τους εκτός. Αντίστοιχα η έξοδος των οχημάτων από τον χώρο θα επιτραπεί μόνο μετά το τέλος των αγώνων στις 20.30

**4.6 Φωτογραφική κάλυψη**

Η διοργάνωση θα καλυφθεί φωτογραφικά από το πρακτορείο Energy Photos και όλοι οι δρομεις θα μπορούν την επόμενη μέρα να κατεβάσουν δωρεάν τις φωτογραφίες τους από το [www.energyphotos.gr](http://www.energyphotos.gr) .

Η Οργανωτική Επιτροπή

Λίγα λόγια για τους διοργανωτές:

Το **Κέντρο Κοινωνικής Πρόνοιας Περιφέρειας Αττικής**, υπάγεται στον έλεγχο και την εποπτεία του Υπουργού Εργασίας και Κοινωνικών Υποθέσεων, με έδρα το νομό Αττικής.

Συγκεκριμένα, υπό την εποπτεία του βρίσκονται :

* Δύο Κέντρα φιλοξενίας 90 περίπου παιδιών (βρεφών & προνηπιακής ηλικίας), στις περιοχές του Ίλιου και της Πεντέλης
* Τρία Κέντρα φιλοξενίας 220 περίπου ηλικιωμένων - ευπαθών ατόμων, στις περιοχές της Αγ. Βαρβάρας (Αιγάλεω), των Μελισσίων και της Βούλας.
* Ένα Κέντρο διάγνωσης και αποκατάστασης παιδιών που αντιμετωπίζουν μαθησιακές δυσκολίες (Παιδικό Αναπτυξιακό Κέντρο “Μιχαλήνειο”) στον Πειραιά.
* Δύο Κέντρα που φιλοξενούν 50 περίπου παιδιά και εφήβους στις περιοχές του Αλίμου και της Ν. Σμύρνης
* Ένα Κέντρο αποκατάστασης 95 παιδιών και νέων με αναπηρίες στη Βούλα (πρώην ΠΙΚΠΑ), όπου φιλοξενούνται περίπου 95 παιδιά Αμεα, βρεφικής, προ & νηπιακής ηλικίας, έφηβοι και νεαροί ενήλικες με συνοδά πολλαπλά προβλήματα υγείας, οργανικά σύνδρομα & νοητική υστέρηση.

O **Σύλλογος Ιωνάς** ιδρύθηκε το έτος 2007 με σκοπό την αποκατάσταση και βελτίωση της κινητικής κατάστασης Ατόμων με Αναπηρίες (ΑμεΑ) καθώς και την προετοιμασία των ατόμων αυτών για συμμετοχή τους σε αθλητικές διοργανώσεις.